Document ID: 31991R2946

ΚΑΝΟΝΙΣΜΟΣ (ΕΟΚ) αριθ. 2946/91 ΤΗΣ ΕΠΙΤΡΟΠΗΣ της 7ης Οκτωβρίου 1991 περί αναλήψεως ορισμένων δαπανών στα πλαίσια της επισιτιστικής βοήθειας που προορίζεται για τον πληθυσμό της Σοβιετικής Ένωσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 598/91 του Συμβουλίου της 5ης Μαρτίου 1991 σχετικά με τηνανάληψη επείγουσας δράσης για την προμήθεια γεωργικών προϊόντων προοριζομένων για τον πληθυσμό της Σοβιετικής Ένωσης (1), και ιδίως το άρθρο 5,
τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις τιμές μετατροπής που πρέπει να εφαρμόζονται στα πλαίσια της κοινής γεωργικής πολιτικής (2), όπως τροποποιήθηκε τελευταία από τον κανονισμό (ΕΟΚ) αριθ. 2205/90 (3), και ιδίως το άρθρο 2 παράγραφος 4,
Εκτιμώντας:
ότι, για την εφαρμογή του κανονισμού (ΕΟΚ) αριθ. 598/91, έχουν προκηρυχθεί διαγωνισμοί για την παρασκευή και τη συσκευασία των διαφόρων προϊόντων που πρέπει να αναληφθούν, καθώς και για τη μεταφορά και τη διανομή τους στον προορισμό τους από οργανισμούς που έχουν επιλεγεί από την Επιτροπή- ότι, σε πολλές περιπτώσεις, οι οργανισμοί αυτοί δεν είναι σε θέση να αναλάβουν τα προϊόντα κατά την ημερομηνία λήξεως της προθεσμίας διαθέσεώς τους που έχει καθορισθεί στους διάφορους διαγωνισμούς- ότι πρέπει, συνεπώς, να καθοριστούν οι όροι χρηματοδοτήσεως από την Κοινότητα των συμπληρωματικών δαπανών αποθεματοποιήσεως που προκαλούνται από αυτή την καθυστερημένη ανάληψη από τους οργανισμούς που είναι υπεύθυνοι για τη μεταφορά των προϊόντων στον προορισμό τους-
ότι η μεταφορά των εν λόγω προϊόντων δεν είχε υπαχθεί στην τήρηση ειδικής διάταξης και, συνεπώς, η χρηματοδοτική συμμετοχή της Κοινότητας σ' αυτές τις συμπληρωματικές δαπάνες πρέπει να καθοριστεί κατ' αποκοπή-
ότι η ημερομηνία θέσης σε εφρμογή του παρόντος κανονισμού πρέπει να καθοριστεί λαμβανομένων υπόψη των ημερομηνιών που καθορίστηκαν για τη διάθεση των πρώτων χορηγήσεων που έχουν οργανωθεί στα πλαίσια του κανονισμού (ΕΟΚ) αριθ. 598/91-
ότι είναι σκόπιμο να προσδιοριστεί η συναλλαγματική ισοτιμία που πρέπει να χρησιμοποιείται για τη μετατροπή του Ecu στο εθνικό νόμισμα και να καθοριστεί η ισοτιμία αυτή σε επίπεδο που αντικατοπτρίζει την οικονομική πραγματικότητα-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 5 παράγραφος 2 του κανονισμού (ΕΟΚ) αριθ. 598/91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όταν, στα πλαίσια των διαγωνισμών που έχουν προκηρυχθεί κατ' εφαρμογή του κανονισμού (ΕΟΚ) αριθ. 598/91, τα προς χορήγηση προϊόντα δεν έχουν αναληφθεί από τους οργανισμούς που ορίζονται από την Επιτροπή κατά τη λήξη της προθεσμίας διαθέσεως που έχει καθοριστεί για κάθε χορήγηση, οι συμπληρωματικές δαπάνες αποθεματοποιήσεως αναλαμβάνονται από την Κοιν'τοτηα σύμφωνα με τις διατάξεις του παρόντος κανονισμού.
Άρθρο 2
1. Οι δαπάνες της συμπληρωματικής αποθεματοποιήσεως πληρώνονται για την περίοδο που διαρκεί:
- από και, συμπεριλαμβανομένης της ημέρας που έπεται της ημερομηνίας λήξεως της προθεσμίας διαθέσεως που καθορίζεται στο διαγωνισμό για την ανάληψη από τον οργανισμό που έχει οριστεί από την Επιτροπή,
- μέχρι την ημερομηνία πραγματικής αναλήψεως του προϊόντος.
2. Οι δαπάνες της συμπληρωματικής αποθεματοποιήσεως καθορίζονται σε 0,25 Ecu ανά τόνο ανά ημέρα.
3. Το ποσό που καθορίζεται στην παράγραφο 2 μετατρέπεται σε εθνικό νόμισμα με την ισοτιμία που εφαρμόζεται στις 19 Σεπτεμβρίου 1991 και δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C.
Άρθρο 3
Η αίτηση πληρωμής υποβάλλεται από τον υπερθεματιστή στον οργανισμό που έχει αναλάβει την πληρωμή της προμήθειας συνοδευομένη από τα ακόλουθα δικαιολογητικά:
α) αντίγραφο της βεβαιώσεως που καταρτίζεται μετά το πέρας των ελέγχων-
β) διαπίστωση από τον οργανισμό που έχει αναλάβει την πληρωμή ότι το προϊόν ήταν διαθέσιμο κατά την ημεομηνία λήξεως της προθεσμίας διαθέσεως-
γ) αντίγραφο του πιστοποιητικού αναλήψεως που εκδίδεται από τον οργανισμό που έχει οριστεί από την Επιτροπή.
Άρθρο 4
Οι δαπάνες της συμπληρωματικής αποθεματοποιήσεως αναλαμβάνονται μηνιαίως από τους οργανισμούς παρεμβάσεως των κρατών μελών και καταχωρούνται λογιστικά στις δαπάνες για την επείγουσα βοήθεια που προορίζεται για τον πληθυσμό της Σοβιετικής Ένωσης.
Άρθρο 5
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Οκτωβρίου 1991.

Labels: 3
4
18
5